සංචාරක වීසා වලට ගෘහ සේවයට ඩුබායි වලට යැවූ සිය බිරිද ගෙන්වා දෙන්නැයි ඉල්ලා දරු දෙන්නා සමඟ පියෙකු විදේශ රැකියා උප නියෝජිතයකු ගේ නිවසක් ඉදිරිපිට උපවාසයක් ආරම්භ කර ඇත.ගලේවෙල මිගහයාය දේවහුව පදිංචි චන්දන රුවන් (25) මහතා සිය තුන් හැවිරිදි දියණියත් හය හැවිරිදි පුතා ද සමග දේවහුව හිනුක්ගල ප්‍රදේශයේ පිහිටි විදේශ රැකියා ආයතනයකට සිය බිරිඳ සොයා දෙන නියෝජිතයකුගේ නිවාස ඉදිරිපිට මෙම උපවාසය ආරම්භ කර ඇත.පී.එම්.අනුෂා කුමාරි දිසානායක (25) සිය බිරිද මිට මාස තුනකට පෙර ගෘහ සේවය සදහා යවා ඇත්තේ ගලේවෙල පිහිටි විදේශ රැකියා ආයතනයකින් බවත් ඇය දැනට ඩුබායි හි රැකියා නියෝජිත කාර්යාලයක රදවාගෙන නිවෙස් වල සේවයට යොදා එම අය මුදල් උපයා ගන්නා බවත් ඇයට වදහිංසා කරන බව සැමියා පවසයි.මේ පිළිබධව තමන් විදේශ සේවා නියුක්ති කාර්යංශයට පැමිණිලි කිරීමෙන් හෙළිව ඇත්තේ ,තම බිරිද නියම ක්‍රියා පටිපාටියෙන් තොරව සංචාරක විසා වලට විදෙස් ගත කර තිබෙන බව ඔහු පවසයි.බිරිද විදේශ රැකියාවකට යැවීමට තීරණය කලේ දරුවන්ට කුඩා හෝ නිවසක් හදා ගැනීමට බවත් එහෙත් හොරට යවන බවක් නොදන්නා බවද ඔහු පවසන අතර තමන් මේ පිලිබදව ගලේවෙල පොලිසියට අවස්ථා ගණනාවක් පැමිණිලි කර තිබෙන බවත් සාධාරණයක් ඉටු නොවූ නිසා බිරිද නැවත ගෙන්වා දෙන තුරු විරෝධය පවත්වා විදේශ රැකියා නියෝජිත කාර්යාලය ඉදිරි පිට සිය ජිවිත විනාශ කර ගන්නා බව මොහු පවසයි.කාන්තාවන් රවටා හොරට රට යවන ජාවාරම නවතා දෙන්නැයිද හෙතෙම රජයෙන් ඉල්ලීමක්ද කරයි.